Weather Update: प्रदेश में अगले तीन दिनों तक होगी बारिश! फिर पड़ेगी कड़ाके की ठंड
रायपुर। छत्तीसगढ़ के कई जिलों में कल रात से बारिश हो रही है। वहीं कई जिलों में ओले भी गिरे हैं। जिसके बाद तापमान में गिरावट आई है, और कई झेत्रों में घना कोहरा छाया हुआ है। मौसम विभाग IMD की माने तो अगले तीन दिनों तक प्रदेश का हल इसी तरह से रहेगा। वहीं आज भी कई जिलों में बारिश की संभावना जताई गई है। मौसम विभाग की माने तो ऊपरी हवा का चक्रीय चक्रवाती घेरा उत्तर हरियाणा के ऊपर में स्थित है जिसके चलते प्रदेश के एक दो जिलों में ओले गिरने की भी संभावना है। वहीं दक्षिण छत्तीसगढ़ के सभी भाग में आज 11 जनवरी को बारिश हो सकती है। जिसके बाद कड़ाके की ठंड के आसार जताए जा रहे हैं।
इन जिलों में होगी बारिश
मौसम विभाग ने अगले 3 दिनों तक राजधानी रायपुर के साथ कई जिलों में बारिश की संभावना जताई है। वहीं सरगुजा जगदलपुर, धमतरी, बालोद, जांजगीर आदि क्षेत्रों में हल्की बारिश हो सकती है। इसके साथ ही दक्षिण छत्तीसगढ़ के सभी भाग में आज 11 जनवरी को बारिश के साथ ओला वृष्टि की भी संभावना है। मौसम विभाग की माने तो आज रायपुर, बिलासपुर और सरगुजा संभाग में हल्की बारिश हो सकती है। जिसके बाद कई जिलों में तापमान में बढ़ोतरी होगी। वहीं बलौदाबाजार, राजनांदगांव, , सूरजपुर, बलरामपुर, कोरिया, पेंड्रारायगढ़, जांजगीर, मुंगेली, कबीरधाम, बेमेतरा, , बिलासपुर, कोरबा, दुर्ग, रायपुर, सरगुजा, जशपुर समेत कई जिलों में गरज-चमक के साथ ओलावृष्टि की संभावना है।
इस तरह रहेगा मौसम
प्रदेश में एक बार फिर बारिश के आसार बन रहे हैं। मौसम विभाग के मुताबिक प्रदेश में आज रात से बारिश हो सकती है। वहीं 13 जनवरी तक कई जिलों में बारिश होगी। इसके साथ ही कई जिलों ओले भी गिर सकते हैं। मौसम विभाग की माने तो प्रदेश में बारिश के बाद और तेज ठंड पड़ने की संभावना है। वहीं कई जिलों में घना कोहरा भी छा सकता है।